Forskrift om folkevalgtes rett til godtgjøring og velferdsgoder, Nesbyen kommune
Hjemmel: Fastsatt av Nesbyen kommunestyre 25.04.2024 med hjemmel i lov 22. juni 2018 nr. 23 om kommuner og fylkeskommuner (kommuneloven) § 8-3, § 8-4, § 8-6, § 8-7, § 8-8, og § 8-9.
 § 1 Formål 
Formålet med forskriften er å sikre folkevalgte godtgjøring og utgiftsdekning i forbindelse med sine kommunale tillitsverv. Forskriften skal tydeliggjøre hvilke kriterier Nesbyen kommune legger til grunn for slik godtgjøring og utgiftsdekning, og hvem som omfattes av ordningen. 
Forskrift for godtgjøring vedtas av kommunestyret innen 30. juni det året det avholdes valg til kommunestyre og fylkesting.
§ 2 Virkeområde 
Forskriften omfatter medlemmer i folkevalgte organ og andre politisk valgte representanter i utvalg. Forskriften gjelder også for medlemmer i særskilte organ/styrer/råd opprettet med hjemmel i kommuneloven. 
§ 3 Rett til dekning av utgifter og økonomisk tap
Den som har et tillitsverv i Nesbyen kommune, har krav på 
a) skyss-, kost- og overnattingsgodtgjøring for reiser i forbindelse med vervet 
b) dekning av utgifter til omsorg for barn under 12 år, og barn med særskilte behov, eller funksjonshemming, opptil 18 år, som følge av vervet. 
c) erstatning for tapt inntekt som følge av vervet. 
d) dekning av utgifter til elektronisk kommunikasjonsutstyr som følge av vervet. 
Krav etter første ledd skal fremsettes for politisk sekretariat i Nesbyen kommune så snart som mulig, og senest innen 3 måneder, etter at kravet oppstod. Kravet skal dokumenteres. Krav etter første ledd bokstav b eller c som ikke kan dokumenteres, dekkes likevel dersom utgiftene eller tapet er sannsynliggjort på annen måte. 
§ 4 Utmåling av utgifter og økonomisk tap 
Det gis ingen kjøregodtgjørelse i forbindelse med møter innad i Nesbyen kommune. 
Utgifter etter § 3 første ledd bokstav a dekkes for øvrig etter statens regulativ. Representantene er selv ansvarlig for å gjøre krav på kilometergodtgjøring/reisegodtgjøring. 
Utgifter etter § 3 første ledd bokstav b dekkes med inntil kr 200 pr. time. Særskilt behov eller funksjonshemming for barn mellom 12–18 år, må dokumenteres med legeerklæring. 
Tapt inntekt etter § 3 første ledd bokstav c dekkes i henhold til legitimert tap, begrenset oppad til 0,3 % av ordførers godtgjøring (pr. i dag tilsvarer det 3.321 kr pr. dag.)
For næringsdrivende og andre som kan sidestilles med disse, godtas framlegging av selvangivelsens tall for brutto næringsinntekt som dokumentasjon. Tapt arbeidsfortjeneste beregnes etter årstimetall på 1950. Dersom det oppstår tvil, avgjøres dette av administrasjonsutvalget.
Krav med dokumentasjon sendes politisk sekretariat. Det må fremgå hvilket møte den folkevalgte har deltatt på, hvor mange timer det er foretatt trekk i lønn, og hvorvidt kravet omfatter tap av feriepenger eller ikke. 
For ulegitimert tap gis det godtgjøring tilsvarende 0,025 % av ordførers årlige godtgjøring pr. time. Selv om det ikke kreves dokumentasjon etter denne bestemmelsen, forutsettes det at representanten kan sannsynliggjøre at vedkommende faktisk lider tap av inntekt. 
Når det gjelde utgifter etter § 3 første ledd bokstav d dekkes ordfører, og varaordførers, telefonbehov i henhold til kommunens reglement for telefongodtgjørelse for ansatte.
§ 5 Arbeidsgodtgjøring
Folkevalgte har ikke et tilsettingsforhold i kommunen. Godtgjøringen er ikke å anse som lønn. Godtgjøring og utbetaling av tapt arbeidsinntekt er likevel skattepliktig som inntekt. Det trekkes skatt i samsvar med skattekort. Ved eventuelle feilutbetalinger melder representanten fra til kommunen og feilen rettes.
Beregningsgrunnlaget (BG) er 90 % av stortingsrepresentanters grunnlønn. All godtgjøring fastsettes i prosent av beregningsgrunnlaget. Beregningsgrunnlaget etter denne forskriften skal justeres med virkning fra 1. januar hvert år, basert på den lønn som var gjeldende for stortingsrepresentanter pr. 31. desember året før.
Folkevalgtes godtgjøring gir ikke rett til feriepenger.
Folkevalgte som har verv tilsvarende mer enn 20 % stilling har samme rett til sykepenger, og ytelser ved yrkesskade, som ansatte i kommunen. 
Folkevalgte som har verv tilsvarende mer enn 20 % stilling, meldes inn i kommunal pensjonsordning. 
Dersom den folkevalgte ikke ønsker innmelding i kommunens pensjonsordning, opprettes skriftlig avtale om dette, hvor den folkevalgte fraskriver seg pensjonsrettigheter fra kommunen. 
Følgene folkevalgte medlemmer får fast godtgjøring:
	Folkevalgte tillitsverv
	Fast årlig godtgjøring i % av BG
	Utbetaling

	Ordfører
	100 %
Det gis ikke møtegodtgjøring for vervet som ordfører, eller møtegodtgjøring/ytterligere godtgjøring for andre kommunale verv.
	12 ganger pr. år

	Varaordfører
	9 % (det gis møtegodtgjøring i tillegg)
Ved ordførers fravær i over 2 uker, gis godtgjøring tilsvarende ordførers godtgjøring til varaordfører.
	12 ganger pr. år

	Leder for hovedutvalg og kontrollutvalg
	1,65 % (det gis møtegodtgjøring i tillegg)
	2 ganger pr. år

	Leder av øvrige faste råd og utvalg
	0,75 % (det gis møtegodtgjøring i tillegg)
	2 ganger pr. år



Godtgjøring per møte:
	Folkevalgte tillitsverv
	Møtegodtgjøring i % av BG

	Medlemmer og varamedlemmer i:
Kommunestyre
Formannskap
Administrasjonsutvalg
Hovedutvalg for Plan og utvikling
Hovedutvalg for Levekår
Kontrollutvalg
	0,12 %

	Medlemmer og varamedlemmer i:
Råd for eldre og mennesker med nedsatt funksjonsevne
Barne og ungdomsrådet
Eiendomsskattenemnd
Klagenemnd for eiendomsskatt
Andre råd eller utvalg
Adhocutvalg
	0,06 %

	Ledere i tidsavgrensede utvalg og adhocutvalg
	1,2 %


Det utbetales kun en møtegodtgjøring, selv om det er flere etterfølgende møter på samme dag. Godtgjøring for skyss, kost og overnatting følger av statens reiseregulativ.  Kjøregodtgjørelse gis i forbindelse med møter innad og utad i Nesbyen kommune. Den faste årlige godtgjøringen utgår.
Godtgjørelse for politikere som deltar som valgfunksjonærer utgjør 0,06 % av godtgjørelsen for Stortingsrepresentanter pr valgdag.
Som årlig kommunale tilskudd til politisk arbeid i Nesbyen, utbetales kr 3 000 per kommunestyregruppe som er representert ved konstituering av kommunestyret, og kr 1 000 per representant. I valgår utbetales 9/12 av tilskuddet etter gammel mandatfordeling, og 3/12 etter ny mandatfordeling.
[bookmark: §6][bookmark: PARAGRAF_6]§ 6 Ettergodtgjøring
Ved utløp av valgperioden kan folkevalgt som har hatt vervet som sin hovedbeskjeftigelse, søke om ettergodtgjøring for inntil 3 måneder.
Retten til ettergodtgjøring skal avkortes krone for krone mot annen inntekt. Det samme gjelder for ordinær inntekt som den folkevalgte frivillig avstår fra.

§ 7 Permisjoner
 Folkevalgte som har tillitsverv som sin hovedbeskjeftigelse har rett til permisjon i samsvar med arbeidsmiljøloven § 12-1 til §12-10, § 12-12 og § 12-15. Søknad om permisjon avgjøres av kommunestyret.
[bookmark: §7][bookmark: PARAGRAF_7]§ 8 Ikrafttredelse
Endringen trer i kraft 19.10.2026. 


